દરરોજ બસમાં મુસાફરી કરનાર રોઝા પાર્ક્સ માટે એક દિવસ ઐતિહાસિક બની ગયો. 1 ડિસેમ્બર 1955ના રોજ બીજા દિવસોની જેમ જ તે બસમાં મુસાફરી કરી રહી હતી. અચાનક ડ્રાઈવરે તેને સીટ પરથી ઉઠવાનું કહ્યુ, કારણ કે બસમાં કેટલીક સીટો ગોરા લોકો માટે અનામત રાખવામાં આવતી હતી. એ અનામત સીટો ભરાઇ જતા ડ્રાઇવરે તેને સીટ પરથી ઊભી થવા કહ્યુ, પરંતુ રોઝાએ સાફ ના કહી દીધી. બસ, આ જ ઘટના થોડા દિવસોમાં જનઆંદોલનમાં ફેરવાઇ ગઇ. અમેરિકામાં રંગભેદનો વિવાદ બહુ મોટા પાયે થયો. આથી તેમને અમેરિકામાં સ્વતંત્રતા આંદોલનની જનની પણ કહેવામાં આવે છે.